**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 05-19-6727- 24/24**

**Podgorica, 07.11.2024.**

Na osnovu člana 155 stav 2 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017), Savjet Agencije za zaštitu ličnih podataka i slobodan pristup informacijama ,rješavajući po Zahtjevu za odlaganje izvršenja Rješenja Agencije br.05-19-6727-18/24 od 18.10.2024.godine, koji je Agencija primila dana 01.11.2024. godine od strane ZU Apoteke CG Montefarm Podgorica, je na sjednici održanoj 07.11.2024. godine donio je

**R J E Š E NJ E**

**Odbija se Zahtjev ZU Apoteke CG Montefarm Podgorica br. br.05-19-6727-22/24 od 01.11.2024.godine, kojim se traži odlaganje izvršenja Rješenja br.05-19-6727-18/24 od 18.10.2024.godine, kao neosnovan.**

**O b r a z l o ž e nj e**

ZU Apoteke CG Montefarm Podgorica, dana 01.11.2024. godine obratila se ovoj Agenciji Zahtjevom za odlaganje izvršenja Rješenja br.05-19-6727-18/24 od 18.10.2024.godine. U predmetnom Zahtjevu podnosilac ističe molbu da se odloži rok za postupanje po predmetnom Rješenju, odnosno da se utvrdi duži rok od navedenog, kako bi adekvatno postupili prema instrukcijama datim u stavu II, III i IV Rješenja.

Savjet Agencije je na sjednici održanoj dana 07.11.2024. godine, razmatrajući Zahtjev za odlaganje izvršenja Rješenja, te uvidom u spise predmeta našao da isti nije osnovan te da bi odlaganje izvršenja predmetnog Rješenja bilo protivno javnom interesu, odnosno interesu lica koja su zaposlena u Montefarmu- objektu apoteke „Jadran“ Ulcinj ili istu posjećuju kao stranke ili pacijenti, i dovela u rizik ugrožavanja prava na zaštitu ličnih podataka.

Imajući u vidu da se Montefarm CG obratio ovoj Agenciji Zahtjevom za odlaganje izvršenja predmetnog Rješenja kojim ne daje adekvatno obrazloženje u dijelu nemogućnosti blagovremenog postupanja po nalozima Savjeta Agencije, koji se odnose na otklanjanje nepravilnosti u obradi ličnih podataka putem video nadzora (brisanje podataka, preusmjeravanje kamera ili softversko zatamnjivanje), a koji po prirodi ne predstavljaju složene postupke odnosno ne zahtijevaju duži period za postupanje od roka utvrđenog Rješenjem, Savjet Agencije je odlučio kao u dispozitivu ovog akta.

**Uputstvo o pravnoj zaštiti:** Protiv ovog Rješenja može se pokrenuti upravni spor u roku od 20 dana od dana prijema.

**SAVJET AGENCIJE**

**Predsjednik, mr Željko Rutović**

**Dostavljeno:**

* Podnosiocu zahtjeva
* Odjseku za nadzor
* Odjseku za predmete i prigovore
* a/a